શાહે આ પ્રસંગે કહ્યું કે, ભારતે દુનિયાને પ્રથમ રિપબ્લીક આપ્યું અને ઇન્દિરા ગાંધીએ સૌ પ્રથમ વાર આ લોકશાહીને કટોકટી લાદીને કચડવાનો પ્રયત્ન કર્યો. આર્ટીકલ 356નો ઉપયોગ કરીને લોકોનાં અને રાજ્યનાં અધિકારો અને અવાજને દબાવવોનો પ્રયત્ન કર્યો. કટોકટીનાં ઘણી રીતે યાદ કરી શકાય છે. તે લોકશાહીને કચડવા માંગતી માનસિકતા સામેનો સંઘર્ષ હતી. પરંતુ હું કહેવા માંગુ છું કે લોકશાહીનાં મૂળિયા આ દેશમાં એટલા બધા ઉંડા છે કે સો ઇન્દિરા ગાંધી પણ તેને નાબુદ કરી નહી શકે. જે લોકો દેશની લોકશાહીને વધુ બચાવવા માંગતા હોય તેમણે ભાજપને મજબૂત કરવું પડશે. કારણ કે ભાજપ વંશવાદ, જ્ઞાતિવાદ અને તૃષ્ટિકરણને માનતો પક્ષ નથી.